CELEX: 32007R0560
Language: et
Date: 2007-05-23
Title: Komisjoni määrus (EÜ) nr 560/2007, 23. mai 2007 , millega muudetakse määrust (EÜ) nr 883/2001, milles sätestatakse nõukogu määruse (EÜ) nr 1493/1999 üksikasjalikud rakenduseeskirjad kolmandate riikidega toimuva veinisektori toodetega kauplemise osas

24.5.2007   
            
            
               ET
            
            
               Euroopa Liidu Teataja
            
            
               L 132/31
            
         
      KOMISJONI MÄÄRUS (EÜ) nr 560/2007,
   23. mai 2007,
   millega muudetakse määrust (EÜ) nr 883/2001, milles sätestatakse nõukogu määruse (EÜ) nr 1493/1999 üksikasjalikud rakenduseeskirjad kolmandate riikidega toimuva veinisektori toodetega kauplemise osas
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 63 lõiget 8,
   ning arvestades järgmist:
   
               (1)
            
            
               Määruse (EÜ) nr 1493/1999 artikli 63 lõike 1 kohaselt võib määral, mis on vajalik, et võimaldada eksportida artikli 1 lõike 2 punktides a ja b loetletud tooteid nende toodete maailmaturu hindade alusel ning piirides, mis tulenevad asutamislepingu artikli 300 kohaselt sõlmitud lepingutest, nende hindade ja ühenduse hindade vahe katta eksporditoetusega.
            
         
               (2)
            
            
               Eksporditoetusi võib määrata konkurentsilõhe ületamiseks ühenduse ja kolmandate riikide ekspordi vahel. Ühenduse eksport teatavatesse lähedastesse sihtkohtadesse ja kolmandatesse riikidesse, kus ühenduse toodete suhtes kehtib impordi soodusrežiim, on praegu eriti soodsas konkurentsipositsioonis. Seepärast tuleks kaotada toetused kõnealustesse sihtkohtadesse eksportimisel.
            
         
               (3)
            
            
               Seepärast tuleks komisjoni määrust (EÜ) nr 883/2001 (2) vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas veinituru korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 883/2001 IV lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. mai 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 179, 14.7.1999, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      (2)  EÜT L 128, 10.5.2001, lk 1. Määrust on viimati muudetud määrusega (EÜ) nr 2016/2006 (ELT L 384, 29.12.2006, lk 38).
   
      LISA
      Määruse (EÜ) nr 883/2001 IV lisas asendatakse jaotistes „3. tsoon” ja „4. tsoon” olev tekst järgmisega:
      
         3.   „tsoon: Ida-Euroopa ja Sõltumatute Riikide Ühenduse riigid
         Armeenia, Aserbaidžaan, Valgevene, Gruusia, Kasahstan, Kõrgõzstan, Moldova, Venemaa, Tadžikistan, Türkmenistan, Ukraina, Usbekistan.
         4.   tsoon: Lääne-Euroopa
         Island, Norra.”